नैनीताल, 5 सितंबर 2018। अक्सर महिलाएं कहती हैं, तो क्या तुम्हारी आरती उतारूं ? आरती से उनका क्या तात्पर्य होता है यह सब खूब जानते हैं। महालक्ष्मी से पहले धनतेरस पर्व की सुबह नगर की एक गृहलक्ष्मी यानी बहू ने अपने ससुर की पुलिस कोतवाली के सामने ही गाड़ीपड़ाव के पास अपने ससुर की सरेआम पिटाई कर दी। सूचना मिली तो मल्लीताल कोतवाली से एसआई आशा बिष्ट मौके पर पहुंची और किसी तरह बहू को गिरफ्त में लेकर बमुश्किल कोतवाली ले कर आयी। बताया गया कि यहां पुलिस को भी बहू की ‘थोड़ी-बहुत खातिर’ करनी पड़ी, क्योंकि वह शांत ही नहीं हो रही थी। बाद में उत्तराखंड पुलिस एक्ट के तहत चालान करके उसे छोड़ दिया गया।